**РЕПУБЛИКА МАКЕДОНИЈА**

**МИНИСТЕРСТВО ЗА ЗЕМЈОДЕЛСТВО, ШУМАРСТВО И ВОДОСТОПАНСТВО**

**ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА КОНСОЛИДАЦИЈА НА ЗЕМЈОДЕЛСКО ЗЕМЈИШТЕ**

**Скопје, 2017 година**

**ПРЕДЛОГ НА**

**ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА КОНСОЛИДАЦИЈА НА ЗЕМЈОДЕЛСКО ЗЕМЈИШТЕ**

**Член 1**

(1) Во Законот за консолидација на земјоделско земјиште („Службен весник на Република Македонија“ бр.187/13 и 61/16), во членот 7 став (2) зборот „земјоделско“ се брише.

(2) Во ставот (3) зборот „Земјоделското“ се заменува со зборот „Целокупното„.

1. Ставот (4) се брише.

**Член 2**

1. Во член 8 став (1) алинејата 1 се менува и гласи:

„- спроведување на постапка за консолидација со распределба на земјоделско земјиште внесено во консолидационата маса со промена на границите на катастарските парцели (во натамошниот текст: постапка за консолидација со распределба со промена на граници);“

По алинејата 1 се додава нова алинеја која гласи:

„- спроведување на постапка за консолидација со распределба на земјоделско земјиште внесено во консолидационата маса без промена на границите на катастарските парцели(во натамошниот текст: постапка за консолидација со распределба без промена на граници) и“

1. Во ставот (4) по зборовите „алинеја 2“ се додаваат зборовите „и 3“.

**Член 3**

Во член 9 став (2) се брише.

Ставовите (3) и (4) стануваат став (2) и (3) соодветно.

**Член 4**

По членот 9 се додава нов член 9-а и нов наслов кои гласат:

**„Член 9-а**

**Регистар на вршители на работи во функција на консолидација**

(1) За изработка на студија за оправдност за спроведување на постапка за консолидација како и за извршување на геодетски работи во функција на консолидацијата предвидени со овој закон, Министерството може да ангажира трговец поединец - овластен геодет или трговско друштво за геодетски работи.

(2) Трговците поединци овластени геодети и трговските друштва за геодетски работи за да можат да вршат работи од став (1) на овој член треба да се запишани во регистарот на вршители на работи во функција на консолидација (во понатамошниот текст: Регистар).

(3) Во регистарот од став (2) на овој член можат да се запишат Трговците поединци овластени геодети и трговските друштва за геодетски работи кои покрај условите утврдени во Законот за катастар на недвижности треба да имаат вработено или ангажирано и определен број на лица со завршено соодветно образование и со соодветно работно искуство во струката.

(4) Трговци поединци овластени геодети и трговски друштва за геодетски работи за упис во Регистарот треба да достават барање до Министерството.

(5) Кон барањето од ставот (4) на овој член се доставува:

 – доказ дека е регистриран во Централен регистар на Република Македонија.

- доказ дека е лиценциран за вршење на работи од областа на геодетски работи

-доказ дека има вработено лица согласно став (3) од овој член.

(6) Службеното лице од Министерството кое ја води постапката по службена должност прибавува доказ дека подносителот на барањето е регистриран во Централен регистар на Република Македонија, во рок од три работни дена од денот на поднесувањето на барањето.

(7) Овластеното службено лице од надлежниот јавен орган е должно бараниот доказ од ставот (6) на овој член да го достави во рок од три дена од денот на приемот на барањето.

(8) Министерството донесува решение за одобрување на барањето, односно одбивање на барањето во рок од 15 дена од денот на приемот на барањето.

(9) Против решението за одбивање на барањето, подносителот на барањето има право да поднесе жалба во рок од 15 дена од денот на приемот на решението од ставот (8) на овој член до Државната комисија за одлучување во управна постапка и работни односи од втор степен.

(10) Поблиските услови од став (3) на овој член, формата и содржината на барањето од ставот (4) на овој член, потребната документација и начинот на водење на регистарот ги пропишува министерот.

(11) На постапката за ангажирање на трговец поединец - овластен геодет или трговско друштво за геодетски работи кои се запишани во регистарот од став (3) на овој член се применуваат одредбите од овој закон и Законот за Јавните набавки.“

**Член 5**

Во членот 10 по ставот (1) се додаваа три нови става (2), (3) и (4) кои гласат:

„(2) Постапката за консолидација со распределба по службена должност или по барање се спроведува по претходно изготвена студија за оправданост на спроведување на постапка за консолидација во консолидационото подрачје.

(3) Студијата од став (2) на овој член особено содржи:

- генерален опис на консолидационото подрачје кој содржи социо економски и демографски информации и географски карактеристики на консолидационото подрачје.

- детален преглед на правата на сопственост и другите стварни права во даденото консолидационо подрачје

- стуктура на земјоделско производство

- преглед на постојна инфраструктура со препораки за реорганизација или подобување на инфраструктурата

- идентификација на потребите и интересите на сопствениците на земјоделското земјиште во рамки на консолидационото подрачје

- проценети трошоци на проектот за консолидација и

- препорака за спроведување на соодветен вид на постапка за консолидација

(4) Постапката за консолидација со распределба може да се спроведува со промена на обликот на земјишните парцели во консолидационото подрачје и без промена на обликот на земјишните парцели во консолидационото подрачје.“

**Член 6**

(1)Во членот 11 став (1) по зборот „кога“ се додаваат зборовите „согласно студијата од член 10 на овој закон“.

(2)Во ставот (2) по зборот „Министерство“ се додаваат зборовите „ врз основа на студијата од член 10 на овој закон“ .

(3) Во ставот (3) точка 4 зборовите „ хидромелиоративни работи“ се заменуваат со зборовите „ инвестициски работи“.

**Член 7**

Во членот 12 став (1) по зборот „ Министерство “ се додаваат зборовите „ врз основа студијата од член 10 на овој закон“.

**Член 8**

Во членот 13 став (2) алинеја 4 се брише.

**Член 9**

Во членот 14 ставот (2) се менува и гласи:

„(2) Одлуката од став (1) на овој член може да се изменува или дополнува во текот на постапката за консолидација, особено доколку настанат промени во Јавната книга на недвижности во однос на земјиштето опфатено со одлуката.“

**Член 10**

(1) Во член 15 став (2) зборовите „доставување на покана по пошта со препорачана пратка и со обезбедување на доказ дека поканата е уредно примена од најмалку 70% од сопствениците на земјоделското земјиште на подрачјето на кое се спроведува консолидацијата кои поседуваат во сопственост најмалку 50% од површината во консолидационото подрачје“ се заменуваат со зборовите „јавна објава објавена согласно Законот за општата управна постапка“.

(2) Во ставот (3) по зборот „член“ се додаваат зборовите „со одлука“.

(3) Во ставот (5) по точката се додава нова реченица која гласи: . „Кога во консолидационото подрачје има земјиште во државна сопственост, претставникот на Министерството ја застапува Република Македонија во Собранието на учесници.“

(4) По ставот (5) се додава нов став (6) кој гласи:

„(6) Повереникот од став (5) на овој член има должност да обезбеди распределба на државното земјоделско земјиште во рамките на консолидационото подрачје согласно вредноста на истото намалена за одбитоците за инвестициски работи.“

(5) Ставовите (6), (7) и (8) стануваат став (7), (8) и (9).

(6) Во ставот (9) кој станува став (10) по зборовите „раководи со собранието“ се додаваат зборовите „ и истите се архивират во архивата на Министерството“.

(7) Во ставот (10) кој станува став (11) зборовите „Министерството со учесниците во консолидацијата и Комисија за процена на вредноста на земјиштето во консолидационото подрачје“ се заменуваат со зборовите ,,Комисијата за спроведување на постапка за консолидација“.

**Член 11**

(1)Во членот 16 став (1) алинеите 2 и 3 се бришат.

(2)По став (1) се додава нов став (2) кој гласи:

„(2) Собранието на учесници освен надлежностите од став (1) на овој член, има надлежност да донесува и одлуки кога тоа е предвидено со овој закон.“

**Член 12**

Членот 17 се менува и гласи:

„(1) По формирањето на телото од членот 15 став (11) од овој закон, Министерството формира Комисија за спроведување на постапка за консолидација (во понатамошниот текст: Комисијата)

(2) Комисијата од ставот (1) на овој член е составена од преседател и два члена. Претседателот и членовите се административни службеници вработени во Министерството.

(3) Комисијата од ставот (1) на овој член е надлежна за:

* организирање јавен увид кога тоа е предвидено со овој закон,
* разгледување на забелешки од учениците во консолидацијата,
* изготвување и доставување предлог за донесување на решение за распределба до Министерството,
* врши надзор врз спроведувањето на процесот на консолидација со распределба.“

**Член 13**

Членот 18 се менува и гласи:

„(1) По формирање на Комисијата се пристапува кон процена на вредноста на земјишните парцели во консолидационата маса.

(2) Консолидационата маса е предмет на процена на вредноста на земјишните парцели по сопственик. Консолидационата маса во текот на постапката за консолидација со промена на границите се проценува два пати и тоа прв пат на постоечката сотојба и втор пат согласно новата состојба прикажана во нацрт предлог планот за распределба.

(3) Процената на вредноста на земјиштето од консолидационото подрачје ја врши овластен проценител согласно согласно Методологијата за процена на вредноста на средствата во земјоделството законот за процена.

(4) Додадената вредност на земјиштето во консолидационото подрачје добиена со мерки за заштита, зголемување на плодноста, подобрување на квалитетот на земјоделското земјиште, уредување на земјоделското земјиште или инвестиции во основни средства, во повеќегодишни насади или друг тип на инвестиции ја утврдува овластен проценител согласно Методологијата за процена на вредноста на средствата во земјоделството донесена согласно законот за процена.

 (5) При изработката на нацрт предлог планот за распределба проценетата вредност согласно ставот (3) од овој член без проценетата додадена вредност согласно ставот (4) од овој член се смета за проценета вредност на поединечната катастарска парцела.

(6) Учесникот во постапката за консолидација кој согласно решението за распределба се стекнал со сопственост на земјиште со додадена вредност, должен е на претходниот сопственик да му ја плати проценетата додадена вредност во рок од 5 дена од денот на уписот на правото на сопственост во јавната книга на недвижности.

(7) Учесникот во постапката кој треба да ја плати проценета додадена вредност согласно ставот (6) од овој член, не може да се стекне со владение врз земјиштето пред плаќањето на целокупниот износ на проценетата додадена вредност.

(8) Учесник во постапката за консолидација може да се стекне со сопственост на земјоделско земјиште со додадена вредност само со изречна негова согласност и согласност на учесникот во постапката кој е сопственик на земјиштето со додадена вредност дадени на нотар најдоцна до усвојување на планот за распределба.

(9) Изборот на овластен проценител се избира согласно законот за јавните набавки кога постапката за косолидација е започната по службена должност, а со Одлука на Собранието на учесници кога постапката за консолидација е започната по барање.“

**Член 14**

(1)Во членот 19 ставовите (1) и (2) се бришат.

(2) Во ставот (3) кој станува став (1) по зборот „консолидација“ се додаваат зборовите „со распределба со промена на границите“, а бројот „100“ се заменува со бројот „20“.

(3) Во ставот (4) кој станува став (2) се зборот „(3)“ се заменува со зборот „(1)“ и под него се додава нов став (3) кој гласи:

„(3) Доколку постојат повеќе сопственици кои ги исполнуваат условите од ставот (2) на овој член предност има сопственикот со помала возраст.“

(4) Во став (5) кој станува став (4) зборовите „ставот (4) се заменуваат со зборовите „ставовите (1), (2) и (3)“.

(5) По ставот (4) се додаваат нови пет става (5), (6), (7), (8) и (9) кои гласат:

„(5) Во постапката за консолидација со распределба без промена на границите,земјоделско земјиште во државна сопственост по завршување на постапката не може да биде со помала вредност од вредноста земјиштето внесено во консолидационата маса.

(6) Доколку во консолидационото подрачје постои земјоделско земјиште во државна сопственост издадено под закуп, на закупецот на земјоделското земјиште во државна сопственост кое е предмет на распределба му се доделува во закуп земјоделско земјиште во државна сопственост во консолидационото подрачје со иста вредност или му се дава соодветен надомест на штета проценета од страна на овластен проценител доколку нема земјоделско земјиште во државна сопственост во консолидационото подрачје со иста вредност кое може да му се додели во закуп.

(7) Доколку закупецот при спроведување на договорот за закуп на земјоделското земјиште во државна сопственост создал додадена вредност на земјиштето од ставот (6) на овој член, на закупецот му следува надомест на создадената додадена вредност.

(8) Надоместокот од став (7) на овој член должен е да го плати учесникот во постапката кој согласно решението за распределба се стекнал со сопственост на тоа земјиште во рок од 5 дена од денот на уписот на правото на сопственост во јавната книга на недвижности.

(9) Учесникот во постапката кој треба да го плати надоместокот согласно ставот (6) од овој член, не може да се стекне со владение врз земјиштето пред плаќањето на целокупниот износ на надоместокот.“

**Член 15**

Насловот на членот 20 и членот 20 се менуваат и гласат:

**„Член 20**

**Јавен увид**

1. По завршување на процената на вредноста на земјиштето од консолидационото подрачје Комисијата организира Јавен увид на податоците од процената.
2. За времето и местото на одржување на јавниот увид Комисијата ги известува учесниците во постапката со доставување на известување до секој учесник во постапката односно негов полномошник или повереник.
3. Учесниците во консолидацијата за времетрењето на јавниот увид може да достават забелешки до Комисјата.
4. Забелешките на учесниците во консолидацијата ги разгледува Комисијата.
5. По барање на учесник во консолидацијата постапката за процена за поединечна земјишна парцела може да биде предмет на повторна процена во присуство на сопственикот, по што за измените се информираат засегнатите страни.“

**Член 16**

Насловот на член 21 и членот 21 се менуваат и гласат:

**„Член 21**

Именување на повереник во постапка на консолидација со распределба со промена на граници

(1) Министерството по предлог на еден од лицата кој согласно законот за наследување може да бидат наследници од прв наследен ред на имотот на починато лице на кое се води земјоделско земјиште во консолидационо подрачје (во понатамошниот текст:овластени предлагачи), со решение именува повереник.

(2) За повереник согласно ставот (1) од овој член може да биде именувано било кое полнолетно лице кое може да биде овластен предлагач и на кое не му е одземена или ограничена деловната способност.

 (3) Доколку предлог за именување на повереник поднесат повеќе овластени лица за различен повереник, Министерството повереникот го именува по доставување на спогодба за именување на повереник заверена на Нотар постигната помеѓу лицата кои доставиле предлог за именување на повереник.

(4) Министерството, со решение ќе го укине решението за именување на повереник доколку во текот на постапката некој од овластените предлагачи достави нов предлог за именување на повереник. Новиот повереник се именува во постапка согласно ставот (3) од овој член. Министерството, со решение ќе го укине решението за именување на повереник и кога во текот на постапката за консолидација со распределба во оставинската постапка ќе бидат прогласени наследниците на имотот на починатото лице.

(5) Предлогот од став (1) на овој член содржи лични податоци (име и презиме, адреса на живеење, број на лична карта, сродство со починатото лице) за предлагачот и за лицето кое се предлага за повереник. Кон предлогот за именување на повереник, наследникот доставува смртовница или извод од матична книга на умрените за починатото лице во кој е содржан податок за сродството за предлагачот и за лицето кое се предлага за повереник.

(6) По исклучок од став (1) на овој закон, кога до почетокот на јавниот увид од член 20 од овој закон нема да биде доставен предлог за именување на повереник од овластен предлагач, како и кога не може да се утврди носителот на правото на сопственост, живеалиштето или престојувалиштето на носителот на правото на сопственост е непознато, носителот на правото на сопственост или неговиот законски застапник во Република Македонија се наоѓаат во странство, а истите немаат назначено полномoшник, Министерството по службена должност со решение именува повереник.

(7) За повереник согласно став (6) на овој член може да биде именуван државен службеник со работно искуство од најмалку 3 години во областа на управување со земјоделско земјиште.

(8) Повереникот именуван согласно овој член е овластен да ги штити интересите на овластените предлагачи во постапката за консолидација до завршување на оставинската постапка и на носителите на правото на сопственост и во нивно име и за нивна сметка да ги презема сите правни дејствија согласно овој закон кој може да ги презема секој учесник во постапката.

(9) Министерството, со решение ќе го укине решението за именување на повереник доколку во текот на постапката престанат причините за негово именување.“

**Член 17**

Насловот на член 23 и членот 23 се менуваат и гласат:

**„Член 23**

**Нацрт предлог план за распределба**

(1) По завршување на Јавниот увид од член 20 на овој закон Комисијата согласно член 9-а од овој закон, подготвува нацрт предлог план за распределба на земјиштето од консолидационата маса.

(2) Нацрт предлог планот за распределба на земјиштето од консолидационата маса во постапка за распределба со промена на границите се подготвува во насока на постигнување на нова состојба на земјишните парцели која во однос на земјиштето што е внесено во консолидационата маса треба да овозможи:
- поголемо групирање на фрагментираните земјишни парцели со поправилна форма,
- што по еднаква вкупна вредност на земјиштето во однос на вредноста на внесеното земјиште во консолидационата маса или зголемена вредност по учесник,
- приближно еднакви услови за пристап до инвестиционите вложувања.

(3) Нацрт предлог планот за распределба од став (2) на овој член ја утврдува приближната форма и положба на новите парцели распределени по корисници, имајќи ги предвид целите на консолидацијата и предлозите на учесниците во консолидацијата.

(4) Нацрт предлогот за распределба од став (2) на овој член особено содржи:

- граници на консолидационото подрачје на кој е прикажана постојната положба на патната и каналската мрежа за наводнување и одводнување, други инвестициски вложувања, долгогодишните насади и изградените објекти, како и катастарски план за положбата на катастарските парцели пред консолидацијатa,

- лични податоци за учесникот, број на катастарските парцели пред и после завршување на постапката за консолидација, површина и вредност на секоја парцела пред и после завршување на постапката за консолидација и други податоци важни за консолидацијата на земјиштето (запишани други стварни права како хипотеки, реални товари, службености, како и запишани ограничувања и прибележувања на факти од влијание за катастарските парцели)

- граници на консолидационото подрачје на кој е прикажана положба на патната и каналската мрежа за наводнување и одводнување по завршување на постапката за консолидација, други инвестициски вложувања, долгогодишните насади и изградените објекти, нова состојба на распоредените парцели после завршување на постапката за консолидација и

- финанска пресметка за инвестициските вложувања.

 (5) Нацрт предлог планот за распределба на земјиштето во консолидационата маса во постапка за распределба без промена на границите се подготвува во насока на постигнување на нова состојба на земјишните парцели која во однос на земјиштето што е внесено во консолидационата маса треба да овозможи:

- поголемо групирање на фрагментираните земјишни парцели

 (6) Нацрт предлог планот за распределба од став (5) на овој член особено содржи:

- граници на консолидационото подрачје и катастарски план за положбата на катастарските парцели пред консолидацијатa,

- граници на консолидационото подрачје на кој е прикажана постојната положба на патната и каналската мрежа за наводнување и одводнување, други инвестициски вложувања, долгогодишните насади и изградените објекти, како и катастарски план за положбата на катастарските парцели пред консолидацијатa,

- лични податоци за учесникот, број на катастарските парцели пред и по завршување на постапката за консолидација, површина и вредност на секоја парцела пред и по завршување на постапката за консолидација и други податоци важни за консолидацијата на земјиштето (запишани други стварни права како хипотеки, реални товари, службености, како и запишани ограничувања и прибележувања на факти од влијание за катастарските парцели)

- нова состојба на распоредените парцели после завршување на постапката за консолидација.

(7) При подготовката, нацрт предлог планот за распределба на земјиштето во консолидационата маса се усогласува со учесниците во консолидацијата преку непосредни консултации. “

**Член 18**

(1) Во член 24 став (1) по зборовите „ од консолидационата маса“ се додаваат зборовите „ во постапка за консолидација со распределба со промена на границите“ .

(2) Став (2) се менува и гласи:

„Вкупната вредност на земјиштето кое го добива сопственик застапувано од повереник именуван согласно овој закон и сопственик на земјиште врз кое има воспоставено хипотека во постапка за консолидација со распределба со промена на границите изнесува 100 % од вкупната вредност на земјиштето што го внел во консолидационата маса, намалено за одбитоците за општите и задничките потреби и за трошоците на постапката за консолидација“.

(3) Во ставот (3) зборовите „ставовите (1) и (2)“ се заменуваат со зборовите „став (1)“.

**Член 19**

Членот 25 се брише.

**Член 20**

Насловот на членот 26 и членот 26 се менуваат и гласат:

**„Член 26**

**Усвојување на предлог планот за распределба на земјиштето**

(1) Нацрт предлог планот за распределба на земјиштето Комисијата го става на јавен увид во времетраење од 15 дена во катастарската општина каде што се врши консолидацијата.

(2) За времето и местото на одржувањето на јавниот увид Комисијата ги известува сите учесници во постапката со доставување на известување по пошта со препорачана пратка и со обезбедување на доказ дека поканата е уредно примена од секој учесник во постапката или од негов полномошник или повереник.

(3) Учесникот во консолидацијата може најдоцна до завршување на јавниот увид да стави забелешка до Комисијата. Комисијата по однос на забелешките се произнесува во предлогот за донесување на решение за распределба.

(4) По завршување на јавниот увид Комисијата и избраниот вршител на работи согласно член 9-а од овој закон, подготвуваат предлог план за распределба на земјиштето на консолидационата маса и го доставуваат на разгледување и усвојување до собранието на учесници.

(5) Собранието на учесници во постапка за консолидација со распределба со промена на границите го усвојува предлогот за распределба на земјиштето со мнозинство од најмалку 70% гласови од вкупниот број на членови на собранието кои поседуваат во сопственост најмалку 50% од површината во консолидационото подрачје.

(6) Собранието на учесници го усвојува предлог планот за распределба на земјиштето во постапка со распределба без промена на границите со согласност на сите учесници кај кои се предвидени промени во однос на сопственоста со предлог планот за распределба.

(7) По усвојувањето на предлог планот од став (5) и (6) на овој член,Комисијата обезбедува изјави за согласност со планот за распределба,од брачните другари на учесниците во постапката.

(8) По усвојување на предлог планот од став (5) на овој член се забранува располагање со недвижностите кои се предмет на постапката за консолидација во постапка со распределба со промена на границите од страна на сопствениците.

(9) По усвојување на предлог планот за распределба од став (5) од овој член, Министерството до Агенцијата за катастар на недвижности ја доставува Одлуката за започнување на постапката за консолидација заради прибележување на забрана за располагање со недвижностите предмет на Одлуката.“

**Член 21**

Насловот на член 27 и член 27 се менуваат и гласат:

**„Член 27**

**Решение за распределба на консолидационата маса во постапка за консолидација со промена на границите**

(1) По усвојувањето на предлог планот за распределба на земјиштето од страна на собранието на учесници, изведувачот на геодетски работи врз основа на податоците од предлог планот за распределба на земјиштето, најдоцна во рок од четири месеци изработува геодетски елаборат за посебни намени за консолидација, со сите потребни податоци за донесување на решение за распределба на земјиштето од консолидационата маса.

(2) Изведувачот на геодетски работи во геодетскиот елаборат од став (1) на овој член земјштето во консолидационата маса го евидентира под клултура земјоделско земјиште и земјиште под инфраструктура согласно податоците од планот за распределба на земјиштето.

(3) Врз основа на податоците од геодетскиот елаборат од ставот (1) на овој член Комисијата во рок од 30 дена до Министерството доставува предлог за донесување на решение за распределба на консолидационата маса.

(4) Министерството донесува решение за распределба на консолидационата маса најдоцна во рок од 30 дена од денот на приемот на предлогот од став (3) на овој член.

(5) Решението од ставот (3) на овој член особено содржи:
- име, презиме и место на живеење, односно име седиште на учесникот на консолидацијата,
- податоци за сите недвижности кои секој учесник ги внел во консолидационата маса и кои ги има на консолидационото подрачје (број на парцели, култура, класа, површина и друго) со податоци за утврдена вредност на земјиштето и објектите,
- податоци за престанување на правото на сопственост, односно правото на користење, управување или располагање на недвижности кои се внесени во консолидационата маса, како и правата и обврските кои остануваат,
- податоци за недвижностите кои се доделуваат и на кои учесникот во консолидацијата стекнува право на сопственост и податоци за заложни права кои се пренесуваат врз недвижноста и
- висината на надоместокот за разликата во вредноста на земјиштето внесено и добиено од консолидационата маса.

(6) Против решението за распределба на консолидационата маса секој учесник може да изјави жалба до Државната комисија за одлучување во управна постапка и постапка од работен однос во втор степен.

(6) Формата и содржината на геодетскиот елаборатот за консолидација од ставот (1) на овој член ги пропишува министерот по претходно позитивно мислење на Агенцијата за катастар на недвижности.“

**Член 22**

По член 27 се додават нов член 27-а и нов наслов кои гласат:

„ **Член 27 а**

**Решение за распределба на консолидационата маса во постапка за консолидација без промена на границите**

(1) Врз основа на податоците од усвоениот предлог план Комисијата во рок од 30 дена до Министерството доставува предлог за донесување на решение за распределба на консолидационата маса.

(2) Министерството донесува решение за распределба на консолидационата маса најдоцна во рок од 30 дена од денот на приемот на предлогот од став (1) на овој член.

(3) Решението од ставот (2) на овој член особено содржи:

- име, презиме и место на живеење, односно име седиште на учесникот на консолидацијата кај кој има промени во сопственоста ,
- податоци за сите недвижности кои секој учесник кај кој има промени во сопственоста ги внел во консолидационата маса (број на парцели, култура, класа, површина и друго) со податоци за утврдена вредност на земјиштето и објектите,

- податоци за престанување на правото на сопственост, односно правото на користење, управување или располагање на недвижности кои се внесени во консолидационата масакај учесник кај кој има промени во сопственоста, како и правата и обврските кои остануваат,

(5) Против решението за распределба на консолидационата маса секој учесник кај кој има промени во сопственоста може да изјави жалба до Државната комисија за одлучување во управна постапка и постапка од работен однос во втор степен.“

**Член 23**

Член 28 се менува и гласи:

„(1) По правосилноста на решението за распределба на консолидационата маса, најдоцна во рок од шест месеци, секој учесник е должен да му го предаде владението на земјиштето кое го владеел до правосилноста на решението за распределба на консолидационата маса на новиот сопственик. Доколку учесникот во консолидацијата не го предаде владението согласно овој став, должен е да му ја надомести целокупната штета (обична и испуштена корист) на новиот сопственик од моментот на истекокот на рокот за предавање во владение до предавањето во владението.

(2) Правосилното решение за распределба на консолидационата маса во постапка за консолидација со распределба со промена на граници и геодетскиот елаборат за посебни намени за консолидацијата претставуваат основ за запишување на правото на сопственост во Јавната книга на недвижности што се води во Агенцијата за катастар на недвижности.

(3) Правосилното решение за распределба на консолидационата маса во постапка за консолидација со распределба без промена на граници претставува основ за запишување на правото на сопственост во Јавната книга на недвижности што се води во Агенцијата за катастар на недвижности.

(4) Агенцијата за катастар на недвижности е должна решението од став (2) и (3) на овој член да го спроведе најдоцна во рок од 30 дена од денот на приемот на решението.

(5) По спроведувањето на решението согласно став (4) на овој член изведувачот на геодетски работи во рок од 30 дена врши обележување на катастарските парцели.“

**Член 24**

Во член 30 став (1) зборот „консолидацијата“ се заменува со зборовите „постапка за консолидација со распределба со промена на границите“.

Во став (2) зборовите „или ако тоа го бара лицето во чија корист биле запишани“ се заменуваат со зборовите „ во постапка согласно законот со кој биле востановени.“

По ставот (2) се додаваат три нови става кои гласат:

„(3) Заложните права засновани врз земјоделското земјиште кое влегува во консолидациона маса, по правосилноста на Решението за распределба на консолидационата маса се пренесуват и остваруваат врз земјоделското земјиште кое заложниот долнжик како учесник во постапката за консолидација сораспределба со промена на границите го добил во сопственост.

(4) Агенцијата за катастар на недвижности е должна при спроведување на Решението за распределба на консолидационата маса во јавната книга на недвижности по службена должност да ги пренесе заложните права согласно став (3) од овој член.

(5) Реализацијата на заложни права запишани согласно став (4) од овој закон се врши врз основа на Договорот или друга извршна исправа со кој истите биле воспоставени врз земјоделското земјиште кое било предмет на распределба во постапката за консолидација.“

**Член 25**

Во член 34 по ставот (4) се додава нов став (5) кој гласи:

„(5) Размената на земјоделското земјиште во постапката за консолидација се врши со договор за размена кој може да биде склучен помеѓу две или повеќе договорни страни кои меѓусебно разменуваат сопствено земјоделско земјиште.“

Во ставот (5) кој станува став (6) зборовите „ и геодетскиот елаборат “ се бришат.

**Член 26**

Во член 42 зборовите „став (3)“ се заменуваат со зборовите „став (4)“.

**Член 27**

Во член 43 по алинејата 1 се додава нова алинеја која гласи:

„- не постапи согласно со членот 30 став (4) од овој закон,“

Во алинеја 2 зборовите „став (5)“ се заменуваат со зборовите „став (6)“.

**Член 28**

По член 43 се додава нов член 43-а кој гласи:

**„Член 43-а**

(1) Глоба во висина од 25 до 50 евра во денарска противвредност ќе му се изрече за прекршок на овластено службено лице од Министерството ако не ги побара доказите по службена должност во рокот утврден во член 9-а став (6) од овој закон.

(2) Глоба во износ од 25 до 50 евра во денарска противвредност ќе му се изрече за прекршок на овластеното службено лице од надлежниот јавен орган, ако не ги достави бараните докази во рокот утврден во член 9-а став (7) од овој закон.“

**Член 29**

„Подзаконскиот акт од член 9-а став (10) од овој закон ќе се донесе во рок од 60 дена од денот на влегувањето во сила на овој закон.

До отпочнување на примената на член 9-а од овој закон, изработка на студија за оправдност на спроведување на постапка за консолидација како и за извршување на геодетски работи во функција на консолидацијата можат да вршат трговците поединци-овластени геодети и трговските друштва за геодетски работи кои ги исполнуваат условите од законот за катастар на недвижности“.

**Член 30**

„Започнатите постапки за консолидација до денот на влегувањето во сила на овој закон ќе завршат согласно овој закон“.

**Член 31**

Овој закон влегува во сила осмиот ден од денот на објавувањето во „Службен Весник на Република Македонија“, а членот 9-а ќе отпочне да се применува по една година од денот на влегување во сила на овој закон.

**I.ОБЈАСНУВАЊЕ НА СОДРЖИНАТА НА ОДРЕДБИТЕ ОД ПРЕДЛОГОТ НА ЗАКОНОТ.**

Со цел постигнување на вистински ефекти од постапките за консолидација, со членот 1 се овозможува предмет на консолидација да биде сето земјиште во консолидационото подрачје односно пристапните патишта до земјоделските површини да бидат прераспределени доколку тоа е во функција на создавање поповолни услови за пристап и обработка на земјоделското земјиште во консолидационото подрачје.

Со членот 2 се доуредува постапката за консолидација со распределба на начин што се пропишува можност постапката со распределба да може да заврши и со консолидација без промена на границите на катастарските парцели доколку тој начин на распределба е поприфатлив за учесниците во постапката.

Со членот 3 се отстранува ставот 2 кој став е разработен во новиот член 9-а.

Со членот 4 се воспоставува регистар на вршители работи во функција на консолидација со цел да се препознаат субјектите кои можат да вршат работи во консолидацијата. Ова од причина што работите во консолидационата постапка имаат специфики за кои се потребни соодветни квалификации и познавања од повеќе области.

Со членовите 5, 6 и 7 се пропишува обврска за изработка на студија за оправданост на спроведување на постапка за консолидација во консолидационото подрачје со цел минимизирање на ризикот од отпочнување на постапки за консолидација со неизвесен ефект.

Со членот 8 се овозможува во постапките за консолидација државното земјиште да биде изедначено во однос на приватното и да се отстранат ограничувањата во однос на учеството на државното земјиште во консолидационите постапки.

Со членот 9 се создава законска можност за измена на Одлуката на Владата за започнување на постапка за консолидација во текот на постапката кога ќе настанат промени на податоците во Јавната книга на недвижности во однос на земјиштето во консолидационото подрачје.

Со членот 10 и 11 се доуредува начинот на известување на учесниците во постапката како и работењето и надлежностите на собранието на учесници.

Со членот 12 се предвидува формирање на Комсија за спроведување на постапката за консолидација како тело кое ќе се грижи за законито и транспарентно водење на постапката.

Со членот 13 се менува начинот на процена на земјиштето во консолидационото подрачје и заради зголемување на правната сигурност на учесниците во иднина се предлага проценката да ја вршат овластени проценители согласно законот за процена.

Со членот 14 се доуредува начинот на окрупнување на приватното земјиштет со државното.

Со членот 15 се се прецизира актите кои се предмет на Јавен увид во постапката за консолидација и организирањето на самиот јавен увид.

Со членот 16 се уредува застапувањето на учесниците во постапката кои се со нерешени оставински постапки, со непознато живеалиште и други случаеви кога не се достапни сопствениците на земјиштето на телата на консолидација.

Со членовите 16, 17, 18, 19 и 20 попрецизно се именуваат актите за планирање на консолидацијата односно се уредува начинот на изготвување на Нацрт планот за распределба, неговата содржина, јавниот увид во истиот и начинот на усвојување на истиот.

Со членовите 21,22 и 23 се уредува начинот на донесување на решението за распределба на консолидационата маса во постапка за консолидација со распределба, содржината на истото, правните последици по неговата правосилност.

Со членот 24 се уредува статусот на веќе запишаните стварни права врз земјиштето во консолидационото подрачје.

Со членот 25 се доуредува можноста за склучување на договор за размена во постапката за консолидација од страна на повеќе лица.

Со членовите 26, 27 и 28 се уредуваат прекршочните одредби во однос на промените со овој закон.

Со членовите 29, 30 и 31 како преодни одредби се пропишуваат рокови за донесување на подзаконските акти, стапувањето на сила на законот, одложната примена на членот 9-а, како и завршувањето на веќе започнатите постапки за консолидација пред влегување во сила на овој закон и вршењето на стручни работи во постапката за консолидација до отпочнувањето на примената на членот 9-а.

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Предложените решенија во Предлог на законот за изменување и дополнување на Законот за консолидација на земјоделско земјиште, се меѓусебно поврзани со одделни законски решенија од постојниот закон и како целина треба да се постигне поквалитетно, порационално и ефикасно применување на законот.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Со овој закон ќе се создадат услови за спроведување на поефикасна и потранспарента постапка за консолидација на земјоделско земјиште.

ТЕКСТ НА ОДРЕДБИТЕ ОД ЗАКОНОТ

КОИ ШТО СЕ МЕНУВААТ И ДОПОЛНУВААТ

**Член 7**

**Консолидационо подрачје и консолидациона маса**

(1) Консолидацијата се врши за определено консолидационо подрачје.

(2) Консолидационото подрачје опфаќа земјоделско земјиште на подрачјето на заокружена географска целина дефинирана со една или повеќе катастарски општини, или во одредени случаи, дел од катастарска општина во која постојат доволен број на земјоделски стопанства со неповолна земјишна структура на мали и фрагментирани земјишни парцели кои ги оправдуваат трошоците од процесот на окрупнување.

(3) Земјоделското земјиште во консолидационото подрачје кое е предмет на консолидација претставува консолидациона маса.

(4) По исклучок од ставот (3) на овој член земјоделското земјиште во консолидационото подрачје врз кое има востановено заложно право може да биде дел од консолидационата маса само доколку со тоа изречно се согласат сопственикот на тоа земјиште и лицето во чија корист е востановено заложното право.

**Член 8**

**Инструменти на консолидација**

(1) Окрупнувањето на земјоделското земјиште може да се врши преку:
- спроведување на постапка за консолидација со распределба на земјоделско земјиште внесено во консолидационата маса (во натамошниот текст: консолидација со распределба) и
- спроведување на постапка за консолидација со размена на земјоделско земјиште меѓу сопствениците на земјиште во консолидационото подрачје (во натамошниот текст: консолидација со размена).

(2) Во постапката за консолидација, окрупнувањето на земјоделското земјиште може да се врши:
- без промена на обликот на земјишните парцели во консолидационото подрачје,
- со промена на обликот на земјишните парцели во консолидационото подрачје и
- реорганизација на земјишните парцели по локација, големина и форма.

(3) Постапката за консолидацијата согласно со ставот (1) алинеја 1 на овој член се спроведува доколку за начинот на распределба на земјоделско земјиште внесено во консолидационата маса се согласат најмалку 70% од сопствениците на земјоделските парцели во консолидационото подрачје кои поседуваат во сопственост најмалку 50% од површината во консолидационото подрачје.

(4) Постапка за консолидацијата согласно со ставот (1) алинеја 2 на овој член се спроведува со согласност на сите сопствениците на земјиштето.

**Член 9**

**Учесници во консолидација**

(1) Консолидацијата ја спроведува Министерството за земјоделство, шумарство и водостопанство (во натамошниот текст: Министерството).

(2) За изведување на геодетските работи во функција на консолидацијата, Министерството ангажира трговец поединец - овластен геодет или трговско друштво за геодетски работи.

(3) Во случај на консолидацијата која вклучува инфраструктурни инвестициони активности, постапката за консолидација Министерството ја спроведува во соработка со единиците на локалната самоуправа, водостопанските и јавните претпријатија кои имаат надлежност при изградба и одржување на инфраструктурни објекти во консолидационото подрачје.

(4) Министерството ја спроведува консолидацијата во соработка со сите сопственици на земјиште во консолидационото подрачје како учесници во постапката за консолидација.

**Член 10**

**Започнување на постапка на консолидација со распределба**

Министерството постапката за консолидација со распределба ја спроведува по службена должност или по барање на најмалку 70% од сопствениците на земјоделското земјиште на подрачјето на кое се предлага консолидација кои поседуваат во сопственост најмалку 50% од површината во консолидационото подрачје.

**Член 11**

**Предлог за консолидација**

(1) Постапката за консолидација со распределба по службена должност се спроведува кога земјоделското земјиште на подрачјето на една заокружена географска целина дефинирана со една или повеќе катастарски општини, или во одредени случаи, дел од катастарска општина е со неповолна земјишна структура на мали и фрагментирани земјишни парцели и кога придобивките кои се очекуваат од консолидацијата ги оправдуваат трошоците од процесот на окрупнување.

(2) Постапката за консолидација со распределба по службена должност се покренува врз основа на предлог за консолидација изготвен од Министерството.

(3) Предлогот од ставот (1) на овој член содржи:
1) причини поради кои се спроведува консолидацијата и анализа на трошоците на постапката за консолидација;
2) име на катастарската општина, површина во хектари и број на парцели, број на учесници во консолидацијата, просечна големина на парцелите на кои има право на приватна сопственост, просечен број на парцели по семејство, местоположба, број на парцели и површина на земјоделското земјиште во државна сопственост и на земјиштето под долгогодишни насади;
3) работи и мерки кои би се спровеле истовремено со консолидацијата и
4) податоци за планираните или вложените средства за хидромелиоративни работи.

(4) Кон предлогот од ставот (1) на овој член се доставува и прегледен план со граници на консолидационото подрачје на кој е прикажана постојната положба на патната и каналската мрежа, долгогодишните насади и изградените објекти, како и скица за положбата на катастарските парцели пред консолидацијатa и индикативна положба по консолидацијата.

(5) Предлогот од ставот (1) на овој член се доставува до Владата на Република Македонија (во натамошниот текст: Владата).

**Член 12**

**Бaрање за консолидација**

(1) Кога постапката за консолидација со распределба се спроведува врз основа на барање, барањето се поднесува до Министерството.

(2) Барањето од ставот (1) на овој член треба да ги содржи податоците од членот 11 став (3) од овој закон.

(3) Врз основа на барањето од ставот (2) на овој член Министерството доставува предлог за консолидација до Владата.

**Член 13**

**Одлука за консолидација**

(1) По однос на предлогот за консолидација од членовите 11 и 12 од овој закон Владата донесува одлука за спроведува на постапка за консолидација.

(2) Владата донесува одлука за неспроведување на постапка за конслолидација во случај кога:
- не се обезбедени средства за покривање на трошоците на постапката за консолидација,
- трошоците за постапката се несразмерно поголеми во однос на придобивките кои се очекуваат од консолидацијата согласно со целите од членот 5 од овој закон,
- ако се предлага консолидација без преземање хидромелиоративни мерки на подрачје на кое без наводнување или одводнување не може да се очекуваат подобри услови за земјоделско производство и
- во консолидационото подрачје има земјоделско земјиште во државна сопственост со површина над 5 х кое претставува блок со природни граници.

**Член 14**

**Содржина на одлуката**

(1) Одлуката за спроведување на постапка за консолидација со распределба особено содржи: граници на консолидационото подрачје, податоци за катастарските парцели кои влегуваат во консолидационото подрачје, извори и услови за обезбедување на финансииски средства за спроведување на постапката за консолидација, трошоци за спроведување на консолидацијата и трошоци за инвестициони вложувања кои се во непосредна врска со спроведувањето на постапката за консолидација.

(2) Одлуката од ставот (1) на овој член, освен во „Службен весник на Република Македонија“, се објавува и во најмалку на половина страна во два дневни весници што излегуваат во Република Македонија.

**Член 15**

**Тела на консолидација**

(1) По влегувањето во сила на одлуката за спроведување на постапка за консолидација со распределба Министерството свикува собир на учесниците во консолидацијата.

(2) Собирот од став (1) на овој член се свикува со доставување на покана по пошта со препорачана пратка и со обезбедување на доказ дека поканата е уредно примена од секој учесник во постапката.

(3) На собирот од став (1) на овој член се формира собрание на учесници во консолидацијата.

(4) Собранието го сочинуваат сите учесници во консолидацијата.

(5) Со собранието претседава и раководи претставник на Министерството..

(6) Собранието одлуките ги донесува со мнозинство на гласови од вкупниот број на учесници во консолидацијата.

 (7) Собранието на предлог на Министерството формира одбор на учесници во консолидацијата како тело за координација на Министерството со учесниците во консолидацијата и Комисија за проценка на вредноста на земјиштето во консолидационото подрачје (во понатамошниот текст: Комисијата).

**Член 16**

**Надлежност на собранието на учесници**

Собранието на учесници особено расправа и донесува заклучоци по однос на:
- начинот на распределбата и можностите за плаќање на трошоците за консолидацијата,
- критеруимите за процена на вредноста на земјиштето,
- условите и начинот на изведување на инвестиционите работи,
- висината, условите и начинот на надоместувањето на трошоците за консолидација и трошоците за инвестициони вложувања,
- ориентационо распоредување на земјиштето во подрачјето каде што се спроведува консолидацијата,
- земјиштето за општите и заедничките потреби на учесниците во консолидацијата, како и
- други прашања кои се во врска со консолидацијата.

**Член 17**

**Тек на постапка за консолидација**

(1) По формирањето на телата од член 15 од овој закон, Министерството доставува до Собранието на учесници предлог одлука за формирање на Комисија за проценка на вредноста на земјиштето во консолидационото подрачје.

(2) Комисијата од став (1) на овој член е составена од три члена и тоа:

* претседател-претставник од Министерството,
* еден претставник од Собранието на учесници за секоја катастарска општина поединечно, како и
* еден променлив член чија парцела е предмет на проценка.

(3) По потреба комисијата од став (1) на овој член може да вклучи и стручно лице со познавање од областа на катастарското класирање и бонитирање на земјоделското земјиште.

(4) Претседателот и членови на комисијата имаат свои заменици.

**Член 18**

**Проценка на вредноста на земјиштето**

(1) Консолидационата маса е предмет на проценка на вредноста на земјишните парцелите по сопственик.

(2) Проценката на вредноста на земјиштето од консолидационото подрачје се изразува во вредносни единици добиени врз единствена основа на валоризација особено на следниве критериуми:

* катастарска класа,
* почвен педолошки тип,
* големина и форма на парцела,
* пристапност до патна инфраструктура,
* расположливост на вода за наводнување,
* нагиб на земјиштето,
* додадена вредност на земјиштето добиена со мерки за заштита, зголемување на плодноста, подобрување на квалитетот на земјоделското земјиште, уредување на земјоделското земјиште или инвестици во основни средства, во повеќегодишни насади или друг тип на инвестиции,
* степен/состојба на обработеност на земјишната парцела, и
* други критериуми врз основа на договор со собранието на учесници.

(3) По извршената проценка на вредноста, Комисијата составува записник за проценка на земјиштето со прегледен план на консолидационото земјиште кој го доставува до Министерството.

(4) Прегледниот план на земјиштето од став (3) е копија на катастарски план со дополнителни податоци за вредносните единици во кои земјиштето е распоредено.

(5) Министерот ја пропишува методологијата за проценка на вредноста на земјишните парцелите од консолидационата маса врз основа на критериумите од став (2) на овој член.

(6) Формата и содржината на записникот за проценка на земјиштето со прегледен план ги пропишува министерот.

**Член 19**

**Окрупнување на земјоделско земјиште во државна сопственост во консолидационата маса**

(1) Земјоделското земјиште во државна сопственост во консолидационата маса може да се окрупни во една или повеќе катастарски парцели доколку површината на земјоделското земјиште во државна сопственост во консолидационата маса е над 5 хектари.

(2) Доколку согласно со ставот (1) на овој член се формират повеќе катастарски парцели, поединечната катастарска парцела не може да биде со површина помала од 5 хектари.

(3) Секоја новоформирана катастарска парцела на земјоделско земјиште во државна сопственост во постапката за консолидација може да биде искористена за окрупнување на новоформирана катастарска парцела во приватна сопственост со површина од најмалку 100% од површината на новоформирана катастарска парцела на земјоделско земјиште во државна сопственост.

(4) Окрупнувањето согласно со ставот (3) на овој член се врши со давање во закуп на катастарска парцела на земјоделско земјиште во државна сопственост на сопственикот на ноформирана катастарска парцела во приватна сопственост која граничи со новоформирана катастарска парцела на земјоделско земјиште во државна сопственост.

(5) Начинот на окрупнување согласно со ставот (4) на овој член се прикажува во предлогот за распределба на земјиштето на консолидационата маса од членот 23 од овој закон.

**Член 20**

**Проект за консолидација**

(1) По приемот на записникот од членот 18 став (3) од овој закон Министерството подготвува проект за консолидација кој содржи особено:
- граници на консолидационото подрачје,
- означување на објектите и повеќегодишните насади кои во процесот на консолидацијаостануваат на истата позиција,
- проект на мрежа за наводнување,
- големина, форма и број на земјишни парцели по учесник и
- проект за патна мрежа.

(2) Формата и содржината на проектот за консолидација ги пропишува министерот.

**Член 21**

**Јавен увид**

(1) Записник за проценка на земјиштето со прегледен план на консолидационото земјиште од член 18 став (3) од овој закон и проектот за консолидација од член 18 од овој закон, Министерството ги става на јавен увид во траење од 15 дена.

(2) За времето и местото на одржувањето на јавниот увид, Министерството ги известува сите учесници во постапката со доставување на известување по пошта со препорачана пратка и со обезбедување на доказ дека поканата е уредно примена од секој учесник во постапката.

(3) Учесниците во консолидацијата за времетрењето на јавниот увид може да достават забелешки до Министерството.

(4) Забелешките на учесниците во консолидацијата ги разгледуваат Министерството и Комисијата за проценка на вредноста на земјиштето.

(5) На барање на учесник во консолидацијата постапката за проценка за поединечна земјишна парцела може да биде предмет на повторна проценка, по што за измените се информираат засегнатите страни.

(6) Конечниот записникот за проценка на земјиштето со прегледен план на консолидационото земјиште и проектот за консолидација се усвојуваат од страна на Собранието на учесници.

(7) Врз основа на усвоениот записникот за проценка на земјиштето со прегледен план на консолидационото земјиште и проектот за консолидација, Министерството прибавува извод од катастарски план за земјиштето кое секој учесник во консолидацијата го внесува во консолидационата маса.

(8) Со изводот од став (7) на овој член лично се запознава и го одобрува секој учесник во консолидацијата.

**Член 23**

**Предлог за распределба**

(1) Врз основа на записникот за процена на земјиштето со прегледен план на консолидационото земјиште и проектот за консолидација, Министерството подготвува предлог за распределба на земјиштето на консолидационата маса.

(2) Предлогот за распределба на земјиштето на консолидационата маса се подготвува во насока на постигнување на нова состојба на земјишните парцели која во однос на земјиштето што е внесено во консолидационата маса треба да овозможи:
- поголемо групирање на фрагментираните земјишни парцели со правилна форма,
- што по еднаква вкупна вредност на земјиштето во однос на вредноста на внесеното земјиште во консолидационата маса или зголемена вредност,
- зголемување на површината на земјоделско земјиште по земјоделско стопанство и
- приближно еднакви услови за обработка и оддалеченост од населеното место.

(3) Предлогот за распределба на земјиштето во консолидационата маса ја утврдува приближната форма и положба на новите парцели распределени по корисници, имајќи ги предвид целите на консолидацијата и предлозите на учесниците во консолидацијата.

(4) При подготовката, предлогот за распределба на земјиштето во консолидационата маса се усогласува со учесниците во консолидацијата преку непосредни консултации.

**Член 24**

**Процент од консолидационата маса**

(1) Вкупната вредност на земјиштето кое сопственикот го добива од консолидационата маса не може да биде помала од 95% ни поголема од 105% од вкупната вредност на земјиштето што го внел во консолидационата маса, намалено за одбитоците за општите и задничките потреби и за трошоците на постапката за консолидација.

(2) Вкупната површина на земјиштето кое сопственикот го добива од консолидационата маса не може да биде помала од 85% ни поголема од 115% од вкупната површина на земјиштето што го внел во консолидационата маса.

(3) По исклучок од ставовите (1) и (2) на овој член, доколку учесникот на консолидацијата се согласи да добие од консолидационата маса земјиште од поголема или помала вредност од внесената, намалено за износот на одбитоците за општи и заеднички потреби, разликата во вредноста парично се уплатува во, односно исплатува од посебната сметка од членот 32 став (5) од овој закон.

(4) Разликата во вредноста од ставот (3) на овој член се утврдува со решението за распределба на консолидационата маса.

(5) Ако заради скратување на патната и каналската мрежа и на други објекти во општа употреба се зголеми вкупната површина на земјиштето во консолидационата маса, вишокот на површината на земјиштето врз основа на овој закон станува државна сопственост.

**Член 25**

**Прегледен план**

(1) Врз основа на предлогот за распределба на земјиштето Министерството и одборот на учесници составуваат нова состојба на распоредените парцели во нов прегледен план.

(2) Новиот прегледен план на новата состојба на земјиштето за секој учесник особено содржи: лични податоци за учесникот, број на катастарските парцели, катастарски класи и вредност на секоја парцела, вкупна површина и вредност на секоја парцела, вкупна површина и вредност по класи и други податоци важни за консолидацијата на земјиштето (запишани други стварни права како хипотеки, реални товари, службености, како и запишани ограничувања и прибележувања на факти од влијание за катастарските парцели).

**Член 26**

**Усвојување на предлогот за распределба на земјиштето**

(1) Предлогот за распределба на земјиштето на новата состојба со прегледниот план Министерството го става на јавен увид во времетраење од 15 дена во катастарската општина каде што се врши консолидацијата.

(2) За времето и местото на одржувањето на јавниот увид Министерството ги известува сите учесници во постапката со доставување на известување по пошта со препорачана пратка и со обезбедување на доказ дека поканата е уредно примена од секој учесник во постапката.

(3) За време на јавниот увид Министерството и одборот на учесници закажуваат усна расправа во која секој учесник се запознава и изјаснува по предлогот за распределба на земјиштето, односно за податоците од новата состојба и прегледниот план.

(4) Учесникот во консолидацијата може на усната расправа или во рок од осум дена од денот на одржувањето на расправата да стави приговор до Министерството.

(5) По завршување на јавниот увид Министерството и одборот на учесници, предлогот за распределба на земјиштето и новата состојба со прегледниот план го доставуваат на разгледување до собранието на учесници.

(6) Собранието на учесници го усвојува предлогот за распределба на земјиштето на новата состојба со прегледниот план со мнозинство од најмалку 70% гласови од вкупниот број на членови на собранието кои поседуваат во сопственост најмалку 50% од површината во консолидационото подрачје.

(7) Министерството по однос на приговорите од ставот (3) на овој член, кои не се уважени, одлучува со решението за распределба на земјиштето од консолидационата маса.

**Член 27**

**Решение за распределба на консолидационата маса**

(1) По усвојувањето на предлогот за распределба на земјиштето од страна на собранието на учесници, изведувачот на геодетски работи врз основа на податоците од предлогот за распределба на земјиштето, најдоцна во рок од четири месеци изработува геодетски елаборат за посебни намени за консолидацијата, со сите потребни податоци за донесување на решение за распределба на земјиштето од консолидационата маса.

(2) Врз основа на податоците од геодетскиот елаборат од ставот (1) на овој член Министерството донесува решение за распределба на консолидационата маса најдоцна во рок од 30 дена од денот на подготвувањето на геодетскиот елаборат.

(3) Подносителите на барањето за консолидација во рок од три дена го известува министерот за недонесување на решението за распределба на консолидационата маса во рокот од ставот (2) на овој член.

(4) Министерот е должен во рок од осум дена од приемот на известувањето од ставот (3) на овој член да го донесе решението од ставот (2) на овој член.

(5) Решението од ставот (1) на овој член особено содржи:
- име, презиме и место на живеење, односно име седиште на учесникот на консолидацијата,
- податоци за сите недвижности кои секој учесник ги внел во консолидационата маса и кои ги има на консолидационото подрачје (број на парцели, култура, класа, површина и друго) со податоци за утврдена вредност на земјиштето и објектите,
- податоци за престанување на правото на сопственост, односно правото на користење, управување или располагање на недвижности кои се внесени во консолидационата маса, како и правата и обврските кои остануваат,
- износ на намалената вредност на земјиштето внесено во консолидационата маса заради намирување на општите и заедничките потреби,
- податоци за недвижностите кои се доделуваат и на кои учесникот во консолидацијата стекнува право на сопственост и
- висината на надоместокот за разликата во вредноста на земјиштето внесено и добиено од консолидационата маса.

(6) Против решението за распределба на консолидационата маса секој учесник може да изјави жалба до Државната комисија за одлучување во управна постапка и постапка од работен однос во втор степен.

(7) Формата и содржината на геодетскиот план и елаборатот за консолидација од ставот (1) на овој член ги пропишува министерот по претходно позитивно мислење на Агенцијата за катастар на недвижности.

**Член 28**

**Правна сила на решението за распределба на консолидационата маса**

(1) По правосилноста на решението за распределба на консолидационата маса, најдоцна во рок од девет месеци, се врши воведување во владение на секој учесник во консолидацијата со што завршува постапката за консолидација.

(2) Правосилното решение за распределба на консолидационата маса со геодетскиот елаборат за посебни намени за консолидацијата и записникот за воведување во владение претставуваат основ за запишување на правото на сопственост во Јавната книга на недвижности што се води во Агенцијата за катастар на недвижности.

(3) Агенцијата за катастар на недвижности е должна решението од ставот (2) на овој член да го спроведе најдоцна во рок од 30 дена од денот на приемот на решението.

**Член 30**

**Службености, товари и ограничувања врз земјиштето**

(1) Постојните службености, товари и други ограничувања врз земјиштето по распределбата на консолидационата маса на учесниците во консолидацијата се бришат.

(2) Службености, товари и ограничувања врз земјиштето кои постоеле до распределбата на консолидационата маса можат да се востановат ако тоа е потребно со оглед на новата распределба на земјиштето од консолидационата маса или ако тоа го бара лицето во чија корист биле запишани.

**Член 34**

**Постапка за консолидација со размена на земјоделско земјиште со учество на земјиште во државна сопственост**

(1) Доколку во постапката за консолидација спроведена согласно со членот 33 од овој закон, предмет на размена е и земјоделско земјиште во државна сопственост, размената на земјоделското земјиште во државна сопственост со земјоделското земјиште во приватна сопственост се спроведува со склучување на договор во постапка спроведена согласно со Законот за земјоделското земјиште.

(2) Размената на земјоделското земјиште во државна сопственост со земјоделското земјиште во приватна сопственост во постапка спроведена согласно со ставот (1) на овој член, може да се изврши и без да биде исполнет условот од членот 16 став (3) од Законот за земјоделското земјиште.

(3) Доколку размената на земјоделското земјиште во државна сопственост со земјоделското земјиште во приватна сопственост се спроведува согласно со ставовите (1) и (2) на овој член Министерството, по службена должност, утврдува дали размената е произлезена од претходно спроведена постапка за консолидација согласно со членот 33 од овој закон.

(4) Површината на земјоделското земјиште во приватна сопственост која е предмет на размена во постапка согласно со овој член треба да е идентична или поголема од површината на земјоделското земјиште во државна сопственост.

(5) Агенцијата за катастар на недвижности е должна во рок од 30 дена од приемот на договорот за размена и геодетскиот елаборат врз основа на кој е изработен договорот да изврши измена на податоците за катастарските парцели согласно со договорот.

**Член 42**

Глоба во износ од 15.000 евра во денарска противвредност ќе му се изрече за прекршок на министерот, ако не го донесе решението во рокот согласно со членот 27 став (4) од овој закон.

**Член 43**

Глоба во износ од 7.500 до 10.000 евра во денарска противвредност ќе му се изрече за прекршок на службеното лице во Агенцијата за катастар на недвижности кое било задолжено за постапување, ако Агенцијата за катастар на недвижности:
- не постапи согласно со членот 28 став (3) од овој закон и
- не постапи согласно со членот 34 став (5) од овој закон.